12:44 / 23.05.2016 Източник: sport.plovdiv24.bg Отпечатай Изпрати
Кръг преди края на шампионата Атлетик (Куклен) завърши първи и е новият областен първенец в регион Пловдив.
След служебна победа като домакин над отбора на Калояново момчетата на Николай Андреев заслужено се класираха на баражите за влизане във "В" група.
Атлетик инкасира само една загуба през целия сезон и 7 ремита. "Баските" вкараха 90 гола и допуснаха само 29, като това е най-доброто нападение в групата.
"Куклен заслужено е на това място с оглед на показаната игра и доказаните футболисти, с които разполагаме. Искам да благорадя на моите момчета за сърцатата игра и себераздаването. Благодаря и за подкрепата на публиката и на ръководството на отбора. Ще атакуваме "В" група и се надяваме да спечелим баражите", заяви за Plovdiv24.bg старши-треньорът на Атлетик Николай Андреев.
Ето всички резултати от 29-ия кръг на "А" Областна група:
Атлетик (Куклен) - Калояново 3:0
Средногорец (Брезово) - Сокол 2014 (Долни Воден) 0:3
Сокол (Марково) - Момино 0:0
Спортист-1948 (Голям чардак) - Кричим 3:0
Тракия-06 (Стамболийски) - Секирово (Раковски) 3:0
Житница - Марица-2003 (Маноле) 2:2
Вихър (Белозем) - Вихър (Строево) 0:1
Марица-Милево - Тракия-Царимир 0:1